શ્રીનગર : બકરી ઇદનાં દિવસે પણ ખીણમાં હિંસાની આગ શાંત નહોતી થઇ. બાંદીપોરા અને શોપિયામાં પ્રદર્શનકર્તાઓ અને સુરક્ષાદળોની વચ્ચે ધર્ષણમાં બે પ્રદર્શનકર્તાઓનાં મોત થયા હતા. બાંદીપોરા ઉપરાંત શ્રીનગરમાં કેટલાક સ્થળો પર પણ હિંસા જોવા મળી હતી. ઘણા લાંબા સમય બાદ આ પહેલો પ્રસંગ છે જ્યારે ખીણમાં ઇદનાં દિવસે પણ 10 જિલ્લાઓમાં કર્ફ્યુ લાગેલો હોય. ખીણમાં નજર રાખવા માટે હેલિકોપ્ટર અને ડ્રોન ગોઠવવામાં આવ્યા હોય.